IPA-Dubrovnik kutsub 2015 aprilli lõpus Balkanile - IPA Eesti osakond
IPA-Dubrovnik kutsub 2015 aprilli lõpus Balkanile
IPA-Horvaatia Dubrovniku sektsioon tähistab 2015 aasta aprilli lõpus oma 10. aastapäeva sõprusnädalaga.
Sõprusnädala, mis kestab 25.aprillist 2.maini, raames viiakse külalised lisaks Horvaatia erinevatesse kohtadesse ka teistesse Balkani riikidesse, nagu Bosnia ja Hertsegoviina ja Montenegro.
Ööbimised on Cavtatis asuvas Remisens Family Hotel Albatros'is, kuhu transfer Dubrovniku lennujaamast on korraldajate kulul.
Programmis on sellised huvitavad kohad: [[Dubrovnik]], Korčula saar, [[Mostar]] Bosnia ja Hertsegoviinas, [[Montenegro]], vaba aeg Cavtatis, sõprus-õhtusöök Poljice's (Konvale), Elaphiti saared.
Osavõtutasu on 590 eurot ööbimisega kaheses toas inimese kohta või 667 eurot ööbimisega üheses toas inimese kohta. Osavõtutasu sisaldab transferi lennujaamast hotelli ja tagasi, majutust 4 tärni hotellis poolpansioniga (hommiku- ja õhtusöögiga), kõiki ekskursioone koos sissepääsutasudega, 30. aprillil lõunasööki.
Osavõtutasu ei kata tippe, alkohoolseid jooke, väljaarvatud sõprus-õhtusöögil jms.
Osavõtutasust 100 eurot tuleb registreerumisel kanda deposiiti, mis on võimalik tagasi saada enne lõpliku summa tasumise tähtaega. Lõplik osavõtutasu tuleb tasuda enne 2. veebruari 2015.
Registreerimise viimane tähtaeg on 20. detsember 2014.
Praegustel andmetel maksab lennureis edasi-tagasi Tallinnast Dubrovnikusse nendel kuupäevadel alates 250 eurost läbi Helsinki. Väljalend Tallinnast 06:05, Dubrovnikus kohal 10:10. Tagasi väljalend 11:00, Tallinnas 17:00.
Registreerimise vorm nähtav ainult meie liikmetele peale sisse logimist.
Programme ENG.pdf [Sõprusnädala programm] 782 kB